CELEX: 32021D0671
Language: lt
Date: 1618876800000
Title: Tarybos sprendimas (ES) 2021/671 2021 m. balandžio 20 d. dėl pozicijos, kurios Europos Sąjungos vardu turi būti laikomasi taikant Susitarimo dėl oficialiai remiamų eksporto kreditų dalyvių rašytinę procedūrą, dėl sprendimo padidinti oficialią paramą eksporto kreditams vietos išlaidų forma priėmimo

2021 4 26   
               
               
                  LT
               
               
                  Europos Sąjungos oficialusis leidinys
               
               
                  L 141/19
               
            
         TARYBOS SPRENDIMAS (ES) 2021/671
         2021 m. balandžio 20 d.
         dėl pozicijos, kurios Europos Sąjungos vardu turi būti laikomasi taikant Susitarimo dėl oficialiai remiamų eksporto kreditų dalyvių rašytinę procedūrą, dėl sprendimo padidinti oficialią paramą eksporto kreditams vietos išlaidų forma priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Susitarime dėl oficialiai remiamų eksporto kreditų (toliau – Susitarimas) nurodytos gairės pagal Europos Parlamento ir Tarybos reglamentą (ES) Nr. 1233/2011 (1), taikomos Sąjungoje;
                  
               
                     (2)
                  
                  
                     2020 m. lapkričio 17 d. įvykusioje 145-oje susitikimo sesijoje Susitarimo dalyvės susitarė taikant rašytinę procedūrą priimti sprendimą iš dalies pakeisti Susitarimą, kad būtų padidinta oficiali parama eksporto kreditams vietos išlaidų forma;
                  
               
                     (3)
                  
                  
                     numatomu sprendimu padidinti oficialią paramą vietos išlaidoms Susitarimo nuostatos dėl vietos išlaidų rėmimo turėtų būti pritaikytos prie vyraujančių prekybos ir gamybos modelių. Pasaulinės vertės grandinės pakeitė eksportuotojų sprendimus dėl apsirūpinimo ištekliais – dabar dauguma eksportuotojų prekes įsigyja įvairiose šalyse ir vis dažniau tose, kuriose įsikūręs pirkėjas. Siekiant Sąjungos eksportuotojams suteikti daugiau lankstumo ir sudaryti sąlygas optimalioms apsirūpinimo ištekliais strategijoms įgyvendinti, oficialios paramos vietos išlaidoms riba turėtų būti padidinta nuo 30 iki 40 % eksporto sutarties vertės dideles pajamas gaunančiose šalyse ir nuo 30 iki 50 % eksporto sutarties vertės vidutines ir mažas pajamas gaunančiose šalyse;
                  
               
                     (4)
                  
                  
                     tikslinga nustatyti poziciją, kurios Sąjungos vardu turi būti laikomasi dėl sprendimo, kurį turi priimti Susitarimo dalyvės pagal rašytinę procedūrą, nes numatomas sprendimas dėl Reglamento (ES) Nr. 1233/2011 2 straipsnio gali labai paveikti Sąjungos teisės aktų turinį,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi taikant Susitarimo dėl oficialiai remiamų eksporto kreditų dalyvių rašytinę procedūrą, dėl sprendimo padidinti oficialią paramą eksporto kreditams vietos išlaidų forma priėmimo, bus grindžiamas Sąjungos pasiūlymu (2).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. balandžio 20 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  2011 m. lapkričio 16 d. Europos Parlamento ir Tarybos reglamentas (ES) Nr. 1233/2011 dėl tam tikrų gairių taikymo oficialiai remiamiems eksporto kreditams, kuriuo panaikinami Tarybos sprendimai 2001/76/EB ir 2001/77/EB (OL L 326, 2011 12 8, p. 45).
         
            (2)  Žr. dokumentą ST 7202/21 (http://register.consilium.europa.eu).